stanford-oval/wikipedia huggingface dataset:
ศรัทธาในศาสนาพุทธ
ธรรมะที่เกี่ยวข้อง

ศรัทธา หรือ สัทธาเป็นองค์ประกอบในหลายๆหลักธรรมในทางพระพุทธศาสนา ได้แก่
พละ 5 และ อินทรีย์ 5 (สัทธา วิริยะ สติ สมาธิ ปัญญา)
สมชีวิธรรม 4 (สมสัทธา สมสีลา สมจาคา สมปัญญา)
เวสารัชชกรณธรรม 5 (ศรัทธา ศีล พาหุสัจจะ วิริยารัมภะ ปัญญา)
อริยวัฑฒิ หรือ อารยวัฑฒิ 5 (ศรัทธา ศีล สุตะ จาคะ ปัญญา)
อริยทรัพย์ 7 (ศรัทธา ศีล หิริ โอตตัปปะ พาหุสัจจะ จาคะ ปัญญา)
สัปปุริสธรรม ข้อแรก คือ สัทธัมมสมันนาคโต ประกอบด้วยธรรมเจ็ดประการ อันได้แก่ มีศรัทธา มีหิริ มีโอตตัปปะ เป็นพหูสูต มีความเพียรอันปรารภแล้ว มีสติมั่นคง มีปัญญา
จะเห็นได้ว่าหลักธรรมทางพระพุทธศาสนาส่วนใหญ่ ที่ถ้าขึ้นต้นด้วยศรัทธานั้น จะสังเกตได้ว่าจะมีต้องปัญญากำกับลงท้ายอยู่ด้วยเสมอ เพื่อแสดงให้เห็นว่าเมื่อมีศรัทธาใด ๆ ล้วน ก็ต้องมีปัญญาพิจารณาร่วมอยู่ด้วยเสมอ เพื่อไม่ให้พุทธศาสนิกชนมีศรัทธาผิด ๆ จนเกิดความงมงาย
สัทธาเจตสิก

ในคัมภีร์พระอภิธรรม มีการกล่าวถึงสัทธา ในลักษณะที่เป็นเจตสิก (คือ ธรรมชาติที่อาศัยจิตเกิด) เรียกว่า สัทธาเจตสิก มีลักษณะดังนี้ คือ
มีความเชื่อในกุศลธรรม เป็นลักษณะ
มีความเลื่อมใส เป็นกิจ
มีความไม่ขุ่นมัว เป็นผล
มีวัตถุอันเป็นที่ตั้งแห่งความเชื่อ เป็นเหตุใกล้
สัทธานี้จัดเป็นธรรมเบื้องต้น ในอันที่จะทำให้บุคคล ได้ประกอบคุณงามความดี เป็นบุญกุศลขึ้นมา และสัทธาที่จะเกิดขึ้นได้นั้น ย่อมต้องอาศัยวัตถุอันเป็นที่ตั้งแห่งความเชื่อ ได้แก่ พระรัตนตรัย ผลของกรรม เป็นต้น สัทธานั้นเมื่อเกิดขึ้นย่อมทำให้เกิดความผ่องใส ไม่ขุ่นมัว สามารถดำเนินไปจนเข้าถึงปีติได้
หลักธรรมที่ใกล้เคียงกับความศรัทธา ได้แก่ ปสาทะ แปลว่า ความเลื่อมใส
เหตุอันเป็นที่ตั้งแห่งความเลื่อมใสศรัทธา ได้แก่ ปมาณ 4 คือ
รูปปฺปมาณิกา เลื่อมใสศรัทธาเพราะเห็นรูปสมบัติสวยงาม
ลูขปฺปมาณิกา เลื่อมใสศรัทธาเพราะเห็นความประพฤติเรียบร้อยเคร่งในธรรมวินัย
โฆสฺปปมาณิกา เลื่อมใสศรัทธาเพราะได้ฟังเสียงอันไพเราะจับใจเข้มขลัง
ธมฺมปฺปมาณิกา เลื่อมใสศรัทธาเพราะได้สดับฟังธรรมของผู้ที่ฉลาดในการแสดง
ดูเพิ่ม

จากศรัทธาจนถึงการบรรลุสัจจะ เก็บถาวร 2006-09-13 ที่ เวย์แบ็กแมชชีน
ยุทธหัตถี

สำหรับความหมายอื่น ดูที่ ยุทธหัตถี (แก้ความกำกวม)
ภาพยุทธหัตถีที่อนุสรณ์สถานแห่งชาติ
ภาพวาดในจินตนาการการใช้ช้างศึกออกสงครามของพระเจ้าเปารยะ สู้กับ กองทัพของอเล็กซานเดอร์มหาราช
ยุทธหัตถี หรือ การชนช้าง (อังกฤษ: Elephant duel) คือการทำสงครามบนหลังช้างตามประเพณีโบราณของกษัตริย์ในภูมิภาคอุษาคเนย์ เป็นการทำสงครามซึ่งถือว่ามีเกียรติยศ เพราะช้างถือเป็นสัตว์ใหญ่ และเป็นการปะทะกันซึ่ง ๆ หน้า ผู้แพ้อาจถึงแก่ชีวิตได้
ประวัติและลักษณะจำเพาะ

การกระทำยุทธหัตถีเป็นประเพณีสงครามที่รับมาจากอินเดีย โดยช้างที่ใช้ เรียกว่า "ช้างศึก" โดยมากจะนิยมเลือกใช้ช้างพลายที่กำลังตกมัน ดุร้าย ก่อนออกทำสงครามจะกรอกเหล้าเพื่อให้ช้างเมา เกิดความฮึกเหิมเต็มที่  โดยจะแต่งช้างให้พร้อมในการรบ เช่น ใส่เกราะที่งวงหรืองาเพื่อรื้อทำลายค่ายคูของฝ่ายตรงข้าม เรียกว่า "ช้างกระทืบโรง" หรือล่ามโซ่หรือหนามแหลมที่เท้าทั้งสี่ ใช้ผ้าสีแดงผืนใหญ่ปิดตาช้างให้เห็นแต่เฉพาะด้านหน้าเพื่อไม่ให้ช้างตกใจและเสียสมาธิ เรียกว่า "ผ้าหน้าราหู"
ตำแหน่งของผู้ที่นั่งบนหลังช้างจะมีด้วยกัน 3 คน คือ ตำแหน่งบนคอช้าง จะเป็นผู้ทำการต่อสู้ โดยอาวุธที่ใช้สู้ส่วนมากจะเป็นง้าว ตำแหน่งกลางช้าง จะเป็นตำแหน่งที่จะให้สัญญาณและส่งอาวุธที่อยู่บนสับคับให้แก่คอช้าง โดยอาวุธได้แก่  ง้าว, หอก, โตมร, หอกซัด และเครื่องป้องกันต่าง ๆ เช่น โล่ เป็นต้น และตำแหน่งควาญช้างซึ่งจะเป็นผู้บังคับช้างจะนั่งอยู่หลังสุด และหากเป็นช้างทรงของพระมหากษัตริย์ จะมีทหารฝีมือดี 4 คนประจำตำแหน่งเท้าช้างทั้ง 4 ข้างด้วย เรียกว่า "จาตุรงคบาท" ซึ่งไม่ว่าช้างทรงจะไปทางไหน จาตุรงคบาทต้องตามไปคุ้มกันด้วย หากตามไม่ทันจะมีโทษถึงชีวิต
โดยมากแล้ว ผลแพ้ ชนะของการทำยุทธหัตถีจะขึ้นอยู่กับขนาดของช้าง ช้างที่ตัวใหญ่กว่าจะสามารถข่มขวัญช้างที่ตัวเล็กกว่า เมื่อช้างที่ตัวเล็กกว่าหนีหรือหันท้ายให้ หรือช้างตัวใดที่สามารถงัดช้างอีกตัวให้ลอยขึ้นได้ จะเปิดจุดอ่อนให้โจมตีได้ตรง ๆ การฟันด้วยของ้าวเพียงครั้งเดียวก็อาจทำให้ถึงชีวิตได้ โดยร่างอาจขาดหรือเกือบขาดเป็นสองท่อนได้ เรียกว่า "ขาดสะพายแล่ง"
ประวัติและลักษณะจำเพาะ > ช้างศึก

ช้างที่จะถูกจัดให้เป็นช้างศึกนั้น ต้องเป็นช้างพลาย (ช้างเพศผู้) มีลักษณะตรงตามตำราคชลักษณ์ คือ รูปร่างใหญ่โตกำยำ หัวกะโหลกหนาและใหญ่ แก้มเต็มสมบูรณ์ หน้าเชิดหลังต่ำ  งายาวใหญ่มีความโค้งและแหลมคมได้ที่ โดยที่ช้างเชือกที่ฝึกซ้อมมาเป็นอย่างดีและสามารถสู้เอาชนะช้างเชือกอื่นได้ จะถูกเรียกว่า "ช้างชนะงา"
นักวิชาการที่ทำการศึกษาเรื่องช้างในประเทศไทยเชื่อว่า  ภายหลังการเสียกรุงศรีอยุธยาครั้งที่ 2 ในเดือนเมษายน พ.ศ. 2310  ช้างต้นที่เป็นทั้ง ช้างศึกและช้างเผือก ในพระราชวังน่าจะอพยพหนีมาอยู่ยังเขาอ่างฤๅไน  ซึ่งในสมัยโบราณช้างที่ได้รับคัดเลือกให้เป็นช้างต้น จะอยู่ที่ ดงพญาเย็น หรือ ดงพญาไฟ ในปัจจุบัน
ในปัจจุบันนี้ที่เขตรักษาพันธุ์สัตว์ป่าเขาอ่างฤๅไน จังหวัดฉะเชิงเทรา นักวิชาการเชื่อว่า ช้างป่าที่อาศัยอยู่ ณ ที่นี้น่าจะสืบเชื้อสายมาจากช้างศึกหรือช้างเผือกในสมัยโบราณ เพราะเนื่องจากเมื่อปี พ.ศ. 2549 เจ้าหน้าที่ของอุทยาน สามารถบันทึกภาพช้างป่าตัวผู้ ตัวหนึ่งที่มีลักษณะตรงตามลักษณะของช้างศึก และให้ชื่อช้างตัวนี้ว่า "รถถัง" และยังพบช้างป่าอีกตัวหนึ่งที่มีลักษณะตรงตามลักษณะช้างศึกอีกเช่นกัน  อีกทั้งยังเป็นสถานที่พบช้างเผือกในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรอีกด้วย
ยุทธหัตถีในประวัติศาสตร์ > ประวัติศาสตร์ไทย

การกระทำยุทธหัตถีในประวัติศาสตร์ไทย ปรากฏทั้งหมด 4 ครั้ง คือ
การชนช้างระหว่างพ่อขุนรามคำแหงมหาราชกับขุนสามชน เจ้าเมืองฉอด พ่อขุนรามคำแหงชนะ
การชนช้างที่สะพานป่าถ่าน ระหว่างเจ้าอ้ายพระยากับเจ้ายี่พระยา เพื่อชิงราชสมบัติ  ปรากฏว่าสิ้นพระชนม์ทั้งคู่
ยุทธหัตถีระหว่างสมเด็จพระมหาจักรพรรดิและสมเด็จพระสุริโยทัยกับพระเจ้าแปรสะโตธรรมราชา ในปี พ.ศ. 2091 ที่ทุ่งมะขามหย่อง จังหวัดพระนครศรีอยุธยา สมเด็จพระสุริโยทัยถูกพระเจ้าแปรสะโตธรรมราชาฟันพระอังสาจนสิ้นพระชนม์บนคอช้าง
ยุทธหัตถีระหว่างสมเด็จพระนเรศวรมหาราชกับพระมหาอุปราชามังสามเกียด และยุทธหัตถีระหว่างสมเด็จพระเอกาทศรถกับมังจาปะโร เจ้าเมืองจาปะโร ในปี พ.ศ. 2135 ณ ตำบลหนองสาหร่าย อำเภอดอนเจดีย์  จังหวัดสุพรรณบุรี สมเด็จพระนเรศวรมหาราชได้ชัยชนะ พระมหาอุปราชาถูกฟันพระอังสะขวาด้วยพระแสงของ้าวแสนพลพ่าย บนคอช้าง ส่วนสมเด็จพระเอกาทศรถก็ได้รับชัยชนะ มังจาปะโรโรถูกพระแสงของ้าวฟันจนคอขาดบนคอช้าง
ยุทธหัตถีในประวัติศาสตร์ > ประวัติศาสตร์สากล

ในต่างประเทศ มีกษัตริย์นักรบหลายพระองค์ที่ใช้ช้างในสงครามและกระทำยุทธหัตถี เช่น พระเจ้าเปารยะ แห่งอินเดีย ที่ใช้กองทัพช้างสู้กับกองทัพของอเล็กซานเดอร์มหาราช ในพม่า พระเจ้าบุเรงนองและพระเจ้านันทบุเรงต่างก็เคยกระทำยุทธหัตถีและได้รับชัยชนะมาแล้วอย่างงดงามทั้ง 2 พระองค์ ในสิงหล พระเจ้าทุฏฐคามณิอภัย ก็กระทำยุทธหัตถีชนะ พระเจ้าเอเฬละ ของทมิฬ เป็นต้น
ยุทธหัตถีในวัฒนธรรมสมัยนิยม

ยุทธหัตถีในวัฒนธรรมสมัยนิยมหรือวัฒนธรรมร่วมสมัย ปรากฏครั้งแรกในภาพยนตร์เรื่อง พระเจ้าช้างเผือก ที่ออกฉายในปี พ.ศ. 2484 ซึ่งเป็นภาพยนตร์ที่ใช้ทุนสร้างสูงมากโดยมีจุดมุ่งหมายในแนวชาตินิยมเพื่อปลุกใจคนไทยให้รักชาติ เนื่องจากเป็นสถานการณ์ตรงกับสงครามโลกครั้งที่สอง อำนวยการสร้างโดย นายปรีดี พนมยงค์ ผู้สำเร็จราชการแทนพระองค์ในขณะนั้น
ต่อมา จึงปรากฏอีกครั้งในยุคปัจจุบัน เมื่อปี พ.ศ. 2544 ในภาพยนตร์เรื่อง สุริโยไท จากการกำกับของ หม่อมเจ้าชาตรีเฉลิม ยุคล ที่สร้างจากวีรกรรมของสมเด็จพระสุริโยทัย ในสงครามพระเจ้าตะเบ็งชเวตี้ ซึ่งฉากยุทธหัตถีที่เป็นซีเควนสุดท้ายนั้น ถ่ายทำที่สวนพฤกษศาสตร์และสวนรุกขชาติ ตำบลพุแค อำเภอเฉลิมพระเกียรติ จังหวัดสระบุรี
ปรากฏครั้งที่ 3 ในภาพยนตร์แอนิเมชัน เรื่อง ก้านกล้วย ในปี พ.ศ. 2549 โดยบริษัทกันตนา ซึ่งเป็นเรื่องราวที่แต่งขึ้นของเจ้าพระยาปราบหงสาวดี ช้างทรงของสมเด็จพระนเรศวรมหาราช ในสงครามยุทธหัตถี กับ พระมหาอุปราชามังสามเกียด เมื่อปี พ.ศ. 2135 ภาพยนตร์ประสบความสำเร็จอย่างมากในการเข้าฉายทั้งคำวิจารณ์และรายได้ จนกระทั่งมีการสร้างเพิ่มเป็นซีรีส์ทางช่อง 7 และภาค 2 ในปี พ.ศ. 2552
และครั้งล่าสุดเมื่อปี พ.ศ. 2557 ในภาพยนตร์เรื่อง ตำนานสมเด็จพระนเรศวรมหาราช ซึ่งมีทั้งหมด 6 ภาค ภาคที่มีการรบในลักษณะนี้คือภาค 5 ชื่อเดียวกับชื่อการรบในลักษณะนี้ และสร้างเรื่องมาแบบเดียวกันกับภาพยนตร์ก้านกล้วย ต่างกันเพียงแค่การสร้างภาพยนตร์ซึ่งเรื่องนี้ใช้นักแสดงมาแสดง ไม่ใช่ทำเป็นแอนิเมชันแบบภาพยนตร์ก้านกล้วย
สำหรับในภาพยนตร์ต่างประเทศ อย่าง ภาพยนตร์ฮอลลีวู้ด เรื่อง อเล็กซานเดอร์ มหาราชชาตินักรบ ในปี พ.ศ. 2546 ก็มีฉากของยุทธหัตถี ถึงการทำสงครามระหว่างกองทัพม้ามาซีโดเนียของอเล็กซานเดอร์มหาราช กับกองทัพช้างของพระเจ้าเปารยะ ซึ่งจบด้วยการนองเลือดและการสูญเสียเป็นอย่างมากของทั้ง 2 ฝ่าย ซึ่งสถานที่ถ่ายทำก็คือ สวนพฤกษศาสตร์และสวนรุกขชาติ สถานที่เดียวกับใช้เป็นที่ถ่ายทำฉากยุทธหัตถีในสุริโยไทนั่นเอง
สำหรับการใช้เป็นสัญลักษณ์ ช้างศึกถูกใช้เป็นสัญลักษณ์ของฟุตบอลทีมชาติไทย และมีฉายาว่า "ช้างศึก" อีกด้วย
ดูเพิ่ม

สงครามยุทธหัตถี
แหล่งข้อมูลอื่น

"ช้างศึก" สัญลักษณ์ของฟุตบอลทีมชาติไทยในอดีต
พรพิมล ธรรมสาร

| พรพิมล ธรรมสารม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดปทุมธานี
ดำรงตำแหน่ง 23 ธันวาคม พ.ศ. 2550 – 20 มีนาคม พ.ศ. 2566 (15 ปี 87 วัน)
ก่อนหน้า: เกียรติศักดิ์ ส่องแสง
ถัดไป: มนัสนันท์ หลีนวรัตน์
ที่ปรึกษารัฐมนตรีช่วยว่าการกระทรวงมหาดไทย
อยู่ในวาระ
เริ่มดำรงตำแหน่ง  26 กันยายน พ.ศ. 2566
นายกรัฐมนตรี: เศรษฐา ทวีสิน
รัฐมนตรีช่วย: ทรงศักดิ์ ทองศรี
 
ข้อมูลส่วนบุคคล
เกิด: 7 มิถุนายน พ.ศ. 2507 (60 ปี) อำเภอเกาะคา จังหวัดลำปาง ประเทศไทย
พรรคการเมือง: พลังประชาชน (2550–2551) เพื่อไทย (2551–2564) ภูมิใจไทย (2564–ปัจจุบัน)
คู่สมรส: สมชาย รังสิวัฒนศักดิ์
บุตร: 2 คน
ศิษย์เก่า: มหาวิทยาลัยราชภัฏวไลยอลงกรณ์ ในพระบรมราชูปถัมภ์

| พรพิมล ธรรมสาร |
| --- | --- |
สมัยอยู่ในวงดนตรี โอเวชั่น
ข้อมูลพื้นฐาน
แนวเพลง: ป็อบ สตริง สากล คันทรี่ เพื่อชีวิต ลูกทุ่ง
อาชีพ: นักร้อง
ค่ายเพลง: นิธิทัศน์
พรพิมล ธรรมสาร (เกิด 7 มิถุนายน พ.ศ. 2507) ชื่อเล่น ก้อย เป็นศิลปินและนักการเมืองชาวไทย เคยเป็นนักร้องนำวงโอเวชั่นระหว่างปี 2530–2532 และอดีตสมาชิกสมาชิกสภาผู้แทนราษฎรจังหวัดปทุมธานี สังกัดพรรคเพื่อไทย ปัจจุบันสังกัดพรรคภูมิใจไทย
ประวัติ

เธอได้มาเป็นนักร้องนำของวงสตริงชื่อดังในยุคนั้นอย่าง โอเวชั่น แทน พัชรา แวงวรรณ นักร้องนำคนเก่าที่ นิธิทัศน์ โปรโมชั่น เห็นว่าเหมาะกับร้องเพลงช้ามากกว่าเพลงเร็วจึงได้แยกให้ไปทำอัลบั้มเดี่ยว และทางบริษัทจึงให้วงไปหานักร้องนำคนใหม่ ขาว-ไวยวุฒิ สกุลทรัพย์ไพศาล มือคีย์บอร์ดและนักร้องนำ พี่ชายของ วิรุฬ สกุลทรัพย์ไพศาล (ดำ ฟอร์เอฟเวอร์) จึงได้ชักชวน ก้อย พรพิมล ซึ่งเป็นเพื่อนมาเทสต์เสียงที่บริษัท ซึ่งเธอได้ผ่านการเทสต์เสียงและได้เป็นนักร้องนำคนใหม่ในอัลบั้ม "เริ่มวัยรัก" ใน พ.ศ. 2530 และเมื่ออัลบั้มนี้ขายดีจึงเร่งทำอัลบั้มชุดต่อมาโดยในปี พ.ศ. 2532 พรพิมลได้ออกอัลบั้มชุดใหม่กับวงโอเวชั่น ในชื่อว่า "ไม่มีวันนั้นอีกแล้ว" หลังจากอัลบั้มนี้ทางบริษัทได้ให้เธอออกมาทำอัลบั้มเดี่ยว ในปี พ.ศ. 2533 ทำให้โอเวชั่นที่กำลังจะหมดสัญญากับนิธิทัศน์ต้องไปสังกัดค่ายอื่น ส่วนเธอได้ออกอัลบั้มเดี่ยวโดยใช้ชื่อเล่นและชื่อจริงของตนเองเป็นชื่ออัลบั้ม โดยในอัลบั้ม "ก้อย ซูเปอร์ฮิต" มีเพลงดังคือเพลง "เอาความรักฉันคืนกลับมา" ซึ่งเป็นเพลงแก้กับเพลง เอาความรักเธอนั้นคืนกลับไป ของดอน สอนระเบียบ และเพลง "สาวอีสานรอรัก" จนโด่งดังเป็นพลุแตกทั่วประเทศ ในช่วงยุคเวลานั้น หลังจากนั้น เธอได้ลาออกไปแต่งงานสมรสกับ สมชาย รังสิวัฒนศักดิ์ มีบุตรด้วยกัน 2 คน
งานการเมือง

เธอลงเล่นการเมืองตามสามี เริ่มที่ตำแหน่งสมาชิกสภาจังหวัดปทุมธานี ส่วนสามีเป็นนายกเทศมนตรีเทศบาลเมืองสนั่นรักษ์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เมื่อวันที่ 23 ธันวาคม พ.ศ. 2550 พรพิมลได้ลงรับสมัครเลือกตั้งระดับชาติเป็นสมัยแรก และได้รับเลือกตั้งให้เป็น ส.ส.ปทุมธานี เขต 2 สังกัดพรรคพลังประชาชน ต่อมาเมื่อพรรคพลังประชาชนถูกยุบพรรคจากคดียุบพรรคการเมือง พ.ศ. 2551 เธอก็ย้ายไปสังกัดพรรคเพื่อไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 พรพิมลก็ได้ลงสมัครเลือกตั้ง สส. จังหวัดปทุมธานีอีกครั้งในนามพรรคเพื่อไทย ในเขตเลือกตั้งที่ 4 และได้รับการเลือกตั้งอีกครั้ง จนกระทั่งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอก็ได้รับเลือกให้เป็น สส.ปทุมธานี เป็นสมัยที่ 3 ในสังกัดพรรคเพื่อไทย
ในวันที่ 12 ตุลาคม พ.ศ. 2564 กรรมการบริหารพรรคเพื่อไทยมีมติให้นาง พรพิมล ธรรมสาร พ้นสภาพสมาชิกพรรคเพื่อไทย พร้อมกับนาย ศรัณย์วุฒิ ศรัณย์เกตุ ต่อมาเธอได้สมัครเข้าเป็นสมาชิกพรรคภูมิใจไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอลงสมัคร สส. จังหวัดปทุมธานี เขต 7 อีกครั้ง แต่ไม่ได้รับเลือกตั้ง โดยพ่ายแพ้ให้กับประสิทธิ์ ปัทมผดุงศักดิ์ ของพรรคก้าวไกล ต่อมาในวันที่ 26 กันยายน พ.ศ. 2566 ระหว่างการประชุมคณะรัฐมนตรี ที่ประชุมมีมติเห็นชอบแต่งตั้งให้พรพิมลเป็นข้าราชการการเมือง ดำรงตำแหน่งที่ปรึกษารัฐมนตรีช่วยว่าการกระทรวงมหาดไทย (ทรงศักดิ์ ทองศรี) โดยให้มีผลทันที
งานการเมือง > สมาชิกสภาผู้แทนราษฎร

พรพิมล ธรรมสาร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปทุมธานี สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดปทุมธานี สังกัดพรรคเพื่อไทย → พรรคภูมิใจไทย
ผลงานในวงการบันเทิง > อัลบั้มในนาม โอเวชั่น

เริ่มวัยรัก (2530) (นิธิทัศน์)
ไม่มีวันนั้นอีกแล้ว (2531) (นิธิทัศน์)
ผลงานในวงการบันเทิง > อัลบั้มเดี่ยว

ตลับทองจากก้อย (2532) (นิธิทัศน์)
ซูเปอร์ฮิต 1 (2533) (นิธิทัศน์)
ซูเปอร์ฮิต 2 (2533) (นิธิทัศน์)
ซูเปอร์ฮิต 3 (2534) (นิธิทัศน์)
ซูเปอร์บูม (2534) (นิธิทัศน์)
เพลงหวานซูเปอร์คลาสสิค (2534) (นิธิทัศน์)
โกหกไม่ลง (2534) (นิธิทัศน์)
อมตะซูเปอร์คลาสสิค 1 (2534) (นิธิทัศน์)
อมตะซูเปอร์คลาสสิค 2 (2534) (นิธิทัศน์)
ฮิตเป็นตัน (2536) (นิธิทัศน์)
MEGADANCE เกือบจะสาย (2537) (นิธิทัศน์)
สุดจะรอไหว เปาบุ้นจิ้น (2537) (นิธิทัศน์)
รักไม่แปรเปลี่ยน (2538) (นิธิทัศน์)
คลาสสิคสเปเชียล 1 คนใจดำ (2538) (นิธิทัศน์)
คลาสสิคสเปเชียล 2 เชียงรายรำลึก (2538) (นิธิทัศน์)
คลาสสิคสเปเชียล 3 ความรักไม่รู้จบ (2538) (นิธิทัศน์)
3 ช่า ซูเปอร์บูม (ซูเปอร์ 3 ช่า ขอให้รวย) (2539) (นิธิทัศน์)
ซูเปอร์ 3 ช่า หนูไม่ยอม (2540) (นิธิทัศน์)
ก้อย ร้อยล้าน 1 (กรุงไทย)
ก้อย ร้อยล้าน 2 (กรุงไทย)
ผลงานในวงการบันเทิง > อัลบั้มที่ร่วมร้องกับศิลปินคนอื่นๆ

เพลงคู่ซูเปอร์ฮิต (ร่วมกับ ดอน สอนระเบียบ) (2533) (นิธิทัศน์)
เมดเล่ย์ซูเปอร์ฮิต มันส์ไม่หยุด 1 (ร่วมกับ จุ๋ง ไพจิตร , อิ๋ว พิมพ์โพยม , โหน่ง ศิรินันท์ , ดอน สอนระเบียบ , ดำ ฟอร์เอฟเวอร์ , ตู้ ดิเรก , ตี๋ วสันต์) (2535) (นิธิทัศน์)
เมดเล่ย์ซูเปอร์ฮิต มันส์ไม่หยุด 2 (ร่วมกับ จุ๋ง ไพจิตร , อิ๋ว พิมพ์โพยม , โหน่ง ศิรินันท์ , ดอน สอนระเบียบ , ดำ ฟอร์เอฟเวอร์ , ตู้ ดิเรก , ตี๋ วสันต์) (2535) (นิธิทัศน์)
เมดเล่ย์เพชร (ร่วมกับ จุ๋ง ไพจิตร , โหน่ง ศิรินันท์) (2535) (นิธิทัศน์)
ผลงานในวงการบันเทิง > ละคร

2533 กะเหรี่ยงตกดอย ช่อง 9
ผลงานในวงการบันเทิง > ภาพยนตร์

2530 นานาจิตตัง
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

พรพิมล ธรรมสาร ที่เฟซบุ๊ก
The Spoon ช้อนทองคำ 2024

ฤดูกาลของรายการโทรทัศน์
| The Spoon ช้อนทองคำ 2024 |
| --- | --- |

พิธีกร: วิลลี่ แมคอินทอช เป็กกี้ ศรีธัญญา ไดอาน่า จงจินตนาการ (Ep.14, Ep.15) สัญญา ธาดาธนวงศ์ (Road to The Final, รอบ The Final)
กรรมการ: กรรมการหลัก 10 คน/ตอน กรรมการร่วม 100 คน/ตอน
จำนวนผู้เข้าแข่งขัน: 84 ร้าน
ผู้ชนะเลิศ: 3 ช้อนทองคำ 7 ร้าน
รองชนะเลิศ: 2 ช้อนทองคำ 14 ร้าน
สถานที่แข่งขัน: เติมสุขสตูดิโอ
สถานที่แข่งขันรอบชิงชนะเลิศ: ช้าง แคนวาส โครงการ วัน แบงค็อก
 
ประเทศ: ประเทศไทย
จำนวนตอน: 26
การออกอากาศ
เครือข่าย: ช่อง 7HD
ออกอากาศ: 2 สิงหาคม 2567 (2567-08-02) – 24 มกราคม 2568 (2568-01-24)
ลำดับฤดูกาล
ถัดไป → 2025 
The Spoon ช้อนทองคำ 2024 เป็นรายการโทรทัศน์ไทยประเภทเกมโชว์จัดอันดับร้านอาหารข้างถนนในประเทศไทย (Street Food) ในฤดูกาลที่ 1 ของรายการ The Spoon ช้อนทองคำ ในปี พ.ศ. 2567 ผลิตโดย บริษัท เฮลิโคเนีย เอช กรุ๊ป จำกัด ดำเนินรายการโดย วิลลี่ แมคอินทอช และ  เป็กกี้ ศรีธัญญา ออกอากาศทุกวันศุกร์ เวลา 18:00–19:00 น. ทางช่อง 7HD เริ่มออกอากาศครั้งแรกเมื่อวันที่ 2 สิงหาคม พ.ศ. 2567
ในฤดูกาลนี้ มีเมนูที่ผ่านการคัดเลือกเข้าแข่งขันทั้งหมด 7 เมนู ได้แก่ ก๋วยเตี๋ยวคั่วไก่ ผัดกะเพรา ผัดไทย หอยทอด ส้มตำ ขนมจีนน้ำยา และคั่วกลิ้ง โดยมีร้านที่ได้รับ 1 ช้อนทองคำทั้งหมด 84 ร้าน เมนูละ 12 ร้าน เข้ามาแข่งขันในเมนูต่าง ๆ และสายต่าง ๆ จนมีร้านที่ได้รับ 2 ช้อนทองคำทั้งหมด 21 ร้าน เมนูละ 3 ร้าน จากนั้นคณะกรรมการได้เข้าไปชิมอาหารขณะให้บริการในสถานที่จริงเพื่อคัดเลือกอีกครั้งจนได้ร้านที่ได้รับ 3 ช้อนทองคำทั้งหมดเมนูละ 1 ร้าน รวม 7 ร้าน คงเหลือร้านที่ได้รับ 1 ช้อนทองคำทั้งหมด 63 ร้าน เมนูละ 9 ร้าน และร้านที่ได้รับ 2 ช้อนทองคำทั้งหมด 14 ร้าน เมนูละ 2 ร้าน โดยมีการประกาศผลรอบ Final เมื่อวันที่ 15 มกราคม พ.ศ. 2568 ที่โรงเบียร์ ช้าง แคนวาส ในโครงการ วัน แบงค็อก และนำมาออกอากาศในรายการเมื่อวันที่ 24 มกราคม พ.ศ. 2568
พิธีกร

วิลลี่ แมคอินทอช
เป็กกี้ ศรีธัญญา
ไดอาน่า จงจินตนาการ (แทนเป็กกี้ใน Ep.14 และ Ep.15)
สัญญา ธาดาธนวงศ์ (ดำเนินรายการในตอนพิเศษ Road to The Final และแทนวิลลี่ในรอบ The Final)
ลำดับการออกอากาศ

| เมนู | การแข่งขัน> สาย A | การแข่งขัน> สาย B | การแข่งขัน> สาย C | Road to The Final (ลำดับในการแนะนำ) | The Final (ลำดับ ในการประกาศ) |
| --- | --- | --- | --- | --- | --- |
| ก๋วยเตี๋ยวคั่วไก่ | Ep.1 | Ep.8 | Ep.16 | Ep.24 (ลำดับที่ 5) | Ep.26 (ลำดับที่ 5) |
| ผัดกะเพรา | Ep.2 | Ep.9 | Ep.21 | Ep.22 (ลำดับที่ 1) | Ep.26 (ลำดับที่ 1) |
| ผัดไทย | Ep.3 | Ep.10 | Ep.15 | Ep.24 (ลำดับที่ 6) | Ep.26 (ลำดับที่ 2) |
| หอยทอด | Ep.4 | Ep.11 | Ep.17 | Ep.23 (ลำดับที่ 4) | Ep.26 (ลำดับที่ 6) |
| ส้มตำ | Ep.5 | Ep.12 | Ep.18 | Ep.23 (ลำดับที่ 3) | Ep.26 (ลำดับที่ 3) |
| ขนมจีนน้ำยา | Ep.6 | Ep.13 | Ep.19 | Ep.25 (ลำดับที่ 7) | Ep.26 (ลำดับที่ 4) |
| คั่วกลิ้ง | Ep.7 | Ep.14 | Ep.20 | Ep.22 (ลำดับที่ 2) | Ep.26 (ลำดับที่ 7) |
อันดับร้านอาหารข้างถนนประจำฤดูกาล > ก๋วยเตี๋ยวคั่วไก่

| สาย | ร้าน | ร้าน | ที่อยู่ | ราคา | คะแนนจากคณะกรรมการ> หลัก | คะแนนจากคณะกรรมการ> ร่วม | คะแนนจากคณะกรรมการ> รวม | ช้อน ทองคำ |
| --- | --- | --- | --- | --- | --- | --- | --- | --- |
| A |  | คั่วไก่นิมมาน | 9 ซอยสายน้ำผึ้ง ตำบลสุเทพ อำเภอเมือง จังหวัดเชียงใหม่ | 60 บาท | 10 คะแนน | 33 คะแนน | 43 คะแนน | 1 ช้อน |
| A |  | คั่วไก่นายพล | 3331/66 ซอยสุดประเสริฐ แขวงบางโคล่ เขตบางคอแหลม กรุงเทพมหานคร | 70 บาท | 0 คะแนน | 32 คะแนน | 32 คะแนน | 1 ช้อน |
| A |  | คั่วไก่ไอ้เครา | 139/19 ซอยวุฒากาศ 55 แขวงบางค้อ เขตจอมทอง กรุงเทพมหานคร | 105 บาท | 60 คะแนน | 9 คะแนน | 69 คะแนน | 3 ช้อน |
| A |  | แอนก๋วยเตี๋ยวคั่วไก่ | 419 ถนนหลวง แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร | 50 บาท | 30 คะแนน | 26 คะแนน | 56 คะแนน | 1 ช้อน |
| B |  | แฮปปี้แลนด์ 1999 | 67/60 ถนนแฮปปี้แลนด์สาย 2 แขวงคลองจั่น เขตบางกะปิ กรุงเทพมหานคร | 45 บาท | 50 คะแนน | 51 คะแนน | 101 คะแนน | 2 ช้อน |
| B |  | คั่วไก่ชลธิชา | 63/8-9 ถนนอำนวยสงคราม แขวงถนนนครไชยศรี เขตดุสิต กรุงเทพมหานคร | 135 บาท | 0 คะแนน | 15 คะแนน | 15 คะแนน | 1 ช้อน |
| B |  | ลุงแจ๊ค โอชา | 134 ซอยบางแค 10 แขวงบางแค เขตบางแค กรุงเทพมหานคร | 55 บาท | 20 คะแนน | 18 คะแนน | 38 คะแนน | 1 ช้อน |
| B |  | นายฮ้งเจ้าเก่า | 463/24-26 ซอยลูกหลวง 8 เขตดุสิต กรุงเทพ | 60 บาท | 30 คะแนน | 16 คะแนน | 46 คะแนน | 1 ช้อน |
| C |  | หลีเฮง คั่วไก่เสาชิงช้า | 23/18 ถนนเอกชัย แขวงบางขุนเทียน เขตจอมทอง กรุงเทพมหานคร | 75 บาท | 70 คะแนน | 67 คะแนน | 137 คะแนน | 2 ช้อน |
| C |  | ก๋วยเตี๋ยวคั่วไก่ป้าเพียร | 14 ถนนเฟื่องนคร แขวงวัดราชบพิธ เขตพระนคร กรุงเทพมหานคร | 60 บาท | 20 คะแนน | 20 คะแนน | 40 คะแนน | 1 ช้อน |
| C |  | เจ๊ฮ้ง ก๋วยเตี๋ยวคั่วไก่วรจักร | 38 ซอยบ้านดอกไม้ 1 แขวงบ้านบาตร เขตป้อมปราบศัตรูพ่าย กรุงเทพมหานคร | 70 บาท | 0 คะแนน | 5 คะแนน | 5 คะแนน | 1 ช้อน |
| C |  | เพ้ง โภชนา ราชาก๋วยเตี๋ยวคั่วไก่ | 944/1 สามย่านมิตรทาวน์ ชั้น 4 ถนนพระรามที่ 4 แขวงวังใหม่ เขตปทุมวัน กรุงเทพมหานคร | 90 บาท | 10 คะแนน | 8 คะแนน | 18 คะแนน | 1 ช้อน |
อันดับร้านอาหารข้างถนนประจำฤดูกาล > กะเพรา

| สาย | ร้าน | ร้าน | ที่อยู่ | ราคา | คะแนนจากคณะกรรมการ> หลัก | คะแนนจากคณะกรรมการ> ร่วม | คะแนนจากคณะกรรมการ> รวม | ช้อน ทองคำ |
| --- | --- | --- | --- | --- | --- | --- | --- | --- |
| A (กะเพราเนื้อ) |  | กุ๊กขี้เมา | 11 ซอยนวลจันทร์ 34 แขวงนวลจันทร์ เขตบึงกุ่ม กรุงเทพมหานคร | 79 บาท | 20 คะแนน | 19 คะแนน | 39 คะแนน | 1 ช้อน |
| A (กะเพราเนื้อ) |  | กะเพราเนื้อบางโพ | 111 ซอยเดลี่เบลล์ แขวงบางซื่อ เขตบางซื่อ กรุงเทพมหานคร | 85 บาท | 20 คะแนน | 47 คะแนน | 67 คะแนน | 1 ช้อน |
| A (กะเพราเนื้อ) |  | ลุงหวัง กะเพราพ่นไฟ | 69/302 ซอยศรีสมาน 8 ตำบลบ้านใหม่ อำเภอปากเกร็ด จังหวัดนนทบุรี | 90 บาท | 50 คะแนน | 21 คะแนน | 71 คะแนน | 2 ช้อน |
| A (กะเพราเนื้อ) |  | 505 ข้าวหอมโภชนา | 164 ตำบลหมูสี อำเภอปากช่อง จังหวัดนครราชสีมา | 125 บาท | 10 คะแนน | 13 คะแนน | 23 คะแนน | 1 ช้อน |
| B (กะเพราหมู) |  | คุณฉุยกะเพราโบราณ | 849/58 ถนนบรรทัดทอง แขวงวังใหม่ เขตปทุมวัน กรุงเทพมหานคร | 79 บาท | 100 คะแนน | 41 คะแนน | 141 คะแนน | 3 ช้อน |
| B (กะเพราหมู) |  | กะเพรา 3 ภาค | 71 มอลล์ ซอยนาคนิวาส 2 แขวงลาดพร้าว เขตลาดพร้าว กรุงเทพมหานคร | 85 บาท | 0 คะแนน | 8 คะแนน | 8 คะแนน | 1 ช้อน |
| B (กะเพราหมู) |  | กะเพราถังมังกร888 | 1353/2 ถนนสุขเกษม ตำบลธาตุเชิงชุม อำเภอเมือง จังหวัดสกลนคร | 60 บาท | 0 คะแนน | 43 คะแนน | 43 คะแนน | 1 ช้อน |
| B (กะเพราหมู) |  | บุญปาก | 50 จีเอ็มเอ็ม แกรมมี่ เพลส ชั้น B2 ถนนอโศกมนตรี แขวงคลองเตยเหนือ เขตวัฒนา กรุงเทพมหานคร | 145 บาท | 0 คะแนน | 8 คะแนน | 8 คะแนน | 1 ช้อน |
| C (กะเพราเนื้อ) |  | ที่นี่ Basil-กะเพราป่า | 250 ถนนเจริญนคร แขวงคลองต้นไทร เขตคลองสาน กรุงเทพมหานคร | 114 บาท | 0 คะแนน | 12 คะแนน | 12 คะแนน | 1 ช้อน |
| C (กะเพราเนื้อ) |  | กินกะเพรา at บางแสน | 39 ถนนบางแสนสาย 4 ใต้ ตำบลแสนสุข อำเภอเมือง จังหวัดชลบุรี | 80 บาท | 0 คะแนน | 11 คะแนน | 11 คะแนน | 1 ช้อน |
| C (กะเพราเนื้อ) |  | ข้าวต้มเจี่ยะเหลา ช่างชุ่ย | 406 ถนนสิรินธร แขวงบางพลัด เขตบางพลัด กรุงเทพมหานคร | 100 บาท | 50 คะแนน | 45 คะแนน | 95 คะแนน | 2 ช้อน |
| C (กะเพราเนื้อ) |  | จิตสดชื่น = Jitsodchuen | 1/2 ถนนอินเดีย ตำบลบ้านใต้ อำเภอเมือง จังหวัดกาญจนบุรี | 140 บาท | 50 คะแนน | 32 คะแนน | 82 คะแนน | 1 ช้อน |
อันดับร้านอาหารข้างถนนประจำฤดูกาล > ผัดไทย

| สาย | ร้าน | ร้าน | ที่อยู่ | ราคา | คะแนนจากคณะกรรมการ> หลัก | คะแนนจากคณะกรรมการ> ร่วม | คะแนนจากคณะกรรมการ> รวม | ช้อน ทองคำ |
| --- | --- | --- | --- | --- | --- | --- | --- | --- |
| A |  | ผัดไทยปากบาง | สห.4014 ตำบลพรหมบุรี อำเภอพรหมบุรี จังหวัดสิงห์บุรี | 40 บาท | 0 คะแนน | 4 คะแนน | 4 คะแนน | 1 ช้อน |
| A |  | ล้านเล็กเล็กผัดไทยซอสมันปู | 80 ถนนสุขาภิบาล 5 ซอย 42 แขวงออเงิน เขตสายไหม กรุงเทพมหานคร | 65 บาท | 30 คะแนน | 37 คะแนน | 67 คะแนน | 1 ช้อน |
| A |  | ซุ่นเฮง | 348/2 ถนนแสงชูโต ตำบลลาดหญ้า อำเภอเมือง จังหวัดกาญจนบุรี | 70 บาท | 70 คะแนน | 23 คะแนน | 93 คะแนน | 2 ช้อน |
| A |  | แม่ทุมผัดไทยเข่ง | 7 8 ถนนศิริพงษ์ แขวงสำราญราษฎร์ เขตพระนคร กรุงเทพมหานคร | 100 บาท | 0 คะแนน | 36 คะแนน | 36 คะแนน | 1 ช้อน |
| B |  | ผัดไทยใบตอง | 95/130 จรัญสนิทวงศ์ 45 แขวงอรุณอมรินทร์ เขตบางกอกน้อย กรุงเทพมหานคร | 150 บาท | 40 คะแนน | 11 คะแนน | 51 คะแนน | 1 ช้อน |
| B |  | เฮงหอยทอดชาวเล | 1301 ถนนเจริญนคร แขวงบางลำภูล่าง เขตคลองสาน กรุงเทพมหานคร | 100 บาท | 0 คะแนน | 52 คะแนน | 52 คะแนน | 1 ช้อน |
| B |  | วันเพ็ญผัดไทย | สส.4005 ตำบลเกาะศาลพระ อำเภอวัดเพลง จังหวัดราชบุรี | 50 บาท | 30 คะแนน | 31 คะแนน | 61 คะแนน | 3 ช้อน |
| B |  | ผัดไทแม่อัม | 2879 ถนนพระรามที่ 4 แขวงคลองเตย เขตคลองเตย กรุงเทพมหานคร | 50 บาท | 30 คะแนน | 6 คะแนน | 36 คะแนน | 1 ช้อน |
| C |  | ผัดไทยคุณยาย เสนาวิลล่า | 124 ถนนแฮปปี้แลนด์ แขวงคลองจั่น เขตบางกะปิ กรุงเทพมหานคร | 65 บาท | 30 คะแนน | 41 คะแนน | 71 คะแนน | 1 ช้อน |
| C |  | ผัดไทย 100 ปี บ้านทางเกวียน | 8/88 หมู่ 6 ถนนสุขุมวิท ตำบลกองดิน อำเภอแกลง จังหวัดระยอง | 120 บาท | 0 คะแนน | 2 คะแนน | 2 คะแนน | 1 ช้อน |
| C |  | ครัวคุณย่า ต้นตำรับผัดไทยหมูทอด | 1980 ถนนบรรทัดทอง แขวงวังใหม่ เขตปทุมวัน กรุงเทพมหานคร | 100 บาท | 0 คะแนน | 8 คะแนน | 8 คะแนน | 1 ช้อน |
| C |  | ผัดไทยแม่เล็กสูตรสยาม | ทางหลวงแผ่นดินหมายเลข 3454 ตำบลองครักษ์ อำเภอโพธิ์ทอง จังหวัดอ่างทอง | 25 บาท | 70 คะแนน | 49 คะแนน | 119 คะแนน | 2 ช้อน |